Riebeeckrand gesels in Engels | Randfontein Herald
Riebeeckrand gesels in Engels
Hoërskool Riebeeckranders het hul man teen deelnemers van skole met Engels as huistaal gestaan. April 3, 2017 Die Graad 12 Public Speaking-span is Beloved Sechele, Adel Hinze, Nicole Wood en Dewald Naude. Foto ingestuur. Hoërskool Riebeeckrand is baie trots op al die leerders wat onlangs aan die interne en span redenaarskompetisie deelgeneem en presteer het.
Volgens Elzeri Wright, skoolwoordvoerder, is Riebeeckrand baie jare reeds bekend vir uitstekende Public Speaking-prestasies.
Leerders kry die geleentheid om aan die interne kompetisie deel te neem, asook aan verskeie ander spankompetisies. Die skool het agt Public Speaking-spanne.
Die eerste kompetisies is reeds agter die rug nadat die Riebeeck-leerders aan die High Schools Public Speaking Festival deelgeneem het en hul man teen deelnemers van skole met Engels as huistaal gestaan het.
Die groepe kry die geleentheid om later vanjaar tydens die Guild of Speech and Drama, NEA en Raca teen nog deelnemers van skole met Engels as huistaal en aan interne kompetisies deel te neem.
“Ons sien met verwagting uit na goeie prestasies gedurende die res van die jaar,” het Elzeri gesê.